Comunicat de presă Stylish

**Daikin lansează unitatea de aer condiționat Stylish - un amestec de inovație și creativitate**

În martie 2018, Daikin Europe N.V. va lansa Stylish, noua unitate de aer condiționat de perete, cu un design complet nou și funcții unice. În prezent, majoritatea consumatorilor caută un sistem de aer condiționat care combină cele mai bune performanțe cu un design remarcabil. Stylish vine cu un echilibru perfect. Asemenea numelui, această unitate elegantă completează interioarele clădirilor, oferind în același timp performanță și eficiență superioare.


**Eficienţă maximă**

Stylish se distinge de concurență prin performanța remarcabilă: unitatea furnizează cea mai ridicată eficiență în categoria de design și atinge performanțe energetice ale clasei A+++\* în încălzire şi răcire. Datorită componentelor sale complet reproiectate, Stylish este unul dintre cele mai eficiente aparate de aer condiționat de pe piață. În plus, agentul frigorific R-32 garantează o eficiență energetică ridicată și un impact scăzut asupra mediului.

**Design inteligent și eficient**

Stylish își menține farmecul discret: măsurând numai 798 (l) x 189 (a) x 295 (î) mm, este cea mai subțire și mai compactă unitate interioară din segmentul său. Utilizatorii pot alege dintre trei culori distincte: alb, argintiu și negru. La setarea în modul de funcționare, panoul de protecție se deplasează paralel cu corpul și se integrează perfect în orice design interior. Această funcție îmbunătățește eficiența unității, menținându-și în același timp aspectul discret și elegant. Colțurile rotunjite completează estetica unității.

**Detalii despre interiorul Stylish și tehnologia utilizată**



Stylish utilizează **un ventilator de concepție nouă** pentru a optimiza jetul de aer pentru o eficiență energetică ridicată la niveluri de zgomot scăzute.


Pentru a atinge eficiența energetică ridicată, Daikin a proiectat un nou ventilator, care funcționează eficient în unitatea Stylish de dimensiuni compacte. Împreună, ventilatorul și schimbătorul de căldură ating niveluri superioare ale performanței energetice, dar funcționează la un nivel al zgomotului imperceptibil pentru ocupanții camerei.


Dispersia sunetului și reducerea zgomotului cu un ventilator de concepție nouă.

Stylish combină un design seducător cu o funcționare remarcabilă: controlul superior al jetului de aer, la care se adaugă controlul răcirii și al umidității garantează un jet de aer confortabil în întreaga cameră.

**Jet de aer optimizat pentru un confort perfect**

Stylish utilizează fante special proiectate pentru a crea efectul Coandă, optimizând jetul de aer pentru un climat confortabil. Prin utilizarea fantelor special proiectate, un jet de aer mai concentra permite o distribuție mai bună în întreaga cameră. Funcționează în felul următor: Stylish determină modelul jetului de aer în funcție de necesitățile camerei, de încălzire sau de răcire. Când Stylish este în modul încălzire, două fante direcționează aerul în jos (jet de aer vertical). În modul răcire, fantele direcționează aerul în sus (jet de aer către plafon). Prin crearea a două modele diferite pentru jetul de aer, Stylish previne curenții de aer și asigură o temperatură mai stabilă și mai confortabilă pentru ocupanții camerei.





În partea de sus este un exemplu de efect Coandă în modul răcire (jet de aer direcționat către plafon), iar imaginile de mai jos prezintă efectul Coandă în modul încălzire (jet de aer vertical).

**Senzorul ochi de grilă menține stabile temperaturile din cameră**

Stylish utilizează un senzor ochi de grilă pentru a detecta temperatura de suprafață a unei camere pentru a crea un climat și mai confortabil.

După determinarea temperaturi curente a camerei, senzorul ochi de grilă distribuie uniform aerul în cameră înainte de a comuta la un model al jetului de aer care să direcționeze aerul cald sau rece în zonele în care este nevoie.

Senzorul ochi de grilă măsoară temperatura de suprafața a unei camere prin împărțirea acesteia într-o grilă cu 64 de pătrate distincte.

**Confort general datorită controlului climatului și umidității**

Confortul nu este determinat numai de calitatea sau temperatura aerului interior, ci și de umiditate. Stylish utilizează câteva setări diferite pentru a regla automat ventilatorul și compresoarele pentru a crea echilibrul perfect între temperatura și umiditatea dintr-o cameră. Controlul tehnologiei prin inverter se utilizează pentru a gestiona intensitatea răcirii și pentru a regla temperatura cu o abatere de cel mult 0,5 grade. Astfel, cameră este menținută constant la un nivel plăcut de temperatură și de umiditate.

**Aer proaspăt și pur**

Stylish utilizează tehnologia Flash Streamer pentru îndepărtarea particulelor, alergenilor și mirosurilor din interiorul unității și pentru a furniza un aer interior de cea mai ridicată calitate.

Concepută pentru a furniza un confort, o performanță și o eficiență superioare, Stylish este o soluție de aer condiționat elegantă și discretă, disponibilă într-o varietate de culori și texturi distincte, pentru a se integra în orice cameră.

**Control inteligent și ușor**

Cu Daikin Online Controller ca dotare standard, seria Stylish poate fi controlată în întregime de la un smartphone, indiferent unde v-ați afla. Tot ceea cea aveți nevoie pentru a crea un climat perfect acasă este o conexiune WLAN și aplicația gratuită Daikin Online Controller. Pe lângă valorile remarcabile ale eficienței unității Stylish, aplicația vă furnizează informații despre consumul de energie al unității.

**Despre Daikin Europe N.V.**

Daikin Europe N.V. este un producător european principal de aparate de aer condiționat, pompe de căldură și echipamente de refrigerare, având circa 5 500 de angajați în Europa și 10 fabrici de producție în Belgia, Republica Cehă, Germania, Italia, Turcia și Regatul Unit.

La nivel global, Daikin este renumită pentru abordarea inovatoare a dezvoltării de produse și pentru calitatea și versatilitatea de neegalat a soluțiilor sale integrate. Cu o experiență de peste 90 de ani în proiectarea și producerea de tehnologii de încălzire șir răcire, Daikin este un lider în domeniul tehnologiei pompelor de căldură.

[**www.daikin.eu**](http://www.daikin.eu)

\* pentru clasa 20-35.LOT 10: clasificarea energetică de la A+++ până la D